ToekomsVenster: Die taal van die liefde - Maroela Media
Psalm 87:6 – "As die Here die name van die volke aanteken, sal Hy by elkeen skrywe: "Hierdie een is ook 'n kind van Sion." Sela
Dit was van die begin af God se bedoeling, naamlik dat die nasies Hom sal ken. Sy belofte aan Abraham het die volkere-wêreld in die visier. Paulus vertel van 'n geheimenis wat aan die einde geopenbaar is. Christus het vir die hele wêreld gekom. In Hom is daar nie menslike onderskeidingskategorieë ter sprake nie. Hy is alles en in almal.
Openbaring vertel ons hoe die volkere van die wêreld voor Sy genadetroon juig, terwyl hulle die Lam van God aanbid. Menslike onderskeidings word opgehef op die groot dag. Die taal van die liefde oorheers daar geheel en al. Dis tyd dat ons dit aanleer.